রুপা কোম্পানি

রুপা ভারতের বৃহত্তম নিটওয়্যার ব্র্যান্ডগুলির মধ্যে একটি। এটি পুরুষ, মহিলা এবং বাচ্চাদের জন্য অন্তর্বাস, নৈমিত্তিক পোশাক, উষ্ণ পোশাক এবং ঘুমের জন্য পোশাক তৈরি করে। ফ্রন্টলাইন হলো এর ফ্ল্যাগশিপ(প্রধান) ব্র্যান্ড। এছাড়াও রুপা কোম্পানির সফটলাইন, ইউরো, বুমচামস, টরিডো, থার্মোকোট, ম্যাক্রোম্যান, ফুটলাইন এবং জোনের মতো ব্র্যান্ড রয়েছে। পিআর আগরওয়াল, জিপি আগরওয়াল এবং কেবি আগরওয়াল পূর্ববর্তী হোসিয়ারি বাজারকে সবার জন্য উন্মুক্ত করতে রুপার প্রতিষ্ঠা করেছিলেন। আগরওয়াল ব্রাদার্স সম্মিলিতভাবে রুপা কোম্পানিটি শুরু করে, যা বিনোদ হোসিয়ারি নামে পরিচিত ছিল। একটি ব্রান্ড নাম প্রতিষ্ঠা করার জন্য তারা নাম পরিবর্তন করে রুপা নামে এটির নামকরণ করে। ১৯৬৮ সালে কোম্পানিটি এর যাত্রা শুরু করে। কোম্পানি প্রতিষ্ঠার এক দশক পরে, এটি একটি পাবলিক লিমিটেড কোম্পানিতে রূপান্তরিত হয় এবং একে রুপা অ্যান্ড কোম্পানি লিমিটেড নামে নামকরণ করা হয়। সেই সময় এই কোম্পানির মূল সভাপতি ছিলেন ৩ জন; প্রহ্লাদ রায় আগরওয়াল, ঘনশ্যাম প্রসাদ আগরওয়াল এবং কুঞ্জ বিহারী আগরওয়াল। ২০০১ সালে কোম্পানিটি টি-শার্ট এবং বাবা স্যুটের ৩০টি নতুন ডিজাইন প্রকাশ করে। যদিও এটি মূলত পোশাক বিশেষ করে নিটওয়্যার তৈরির জন্য পরিচিত, কিন্তু ২০০৪ সালে এটি পোশাক শিল্প থেকে বেরিয়ে পশ্চিমবঙ্গের দুর্গাপুরে একটি বৃহৎ ইস্পাত প্রকল্প স্থাপন করে। ২০১০ সালে এটি ভারতের ১নং নিটওয়্যার কোম্পানি হিসাবে পরিচিতি লাভ করে। এবং ২০১৪ সালে এটি বাংলাদেশে এর সহায়ক কোম্পানি স্থাপনের অনুমতি পায়। বর্তমানে ২০১৮ সালে কোম্পানিটি ৫০ বছরে পা দেয়। এটি বর্তমানে ভারত, বাংলাদেশসহ বিশ্বের বিভিন্ন দেশে তাদের পণ্য রপ্তানি করে থাকে। বর্তমানে রুপা কোম্পনির মূল কার্যালয় পশ্চিম বাংলার কলকাতায় অবস্থিত। এছাড়া ভারত সহ বাংলাদেশেও এর বিভিন্ন সহ প্রকল্প রয়েছে। এখন এই কোম্পানির সভাপতি হলেন প্রহ্লাদ রায় আগরওয়াল এবং সহ-সভাপতি হলেন ঘনশ্যাম প্রসাদ আগরওয়াল। বর্তমানে কিয়ারা আদভানি এই কোম্পানির নারী ব্রান্ড প্রতিনিধি হিসাবে কাজ করছেন। রুপা পুরুষদের জন্য ওয়েস্টকোট, জাঙ্গিয়া, অন্তর্বাস, বারমুডা শর্টস, ক্যাপ্রি প্যান্ট, টি-শার্ট, লাউঞ্জ-ওয়্যার, বক্সার শর্টস এবং ঘুমের পোশাক তৈরি করে। মহিলাদের জন্য ব্রা, প্যান্টি, ক্যামিসোল এবং লেগিংস তৈরি করে। এটি শিশুদের জন্যও বাবা স্যুট, ব্লুমার এবং স্লিপ এবং লাউঞ্জ-ওয়্যার, বাচ্চাদের বারমুডাস এবং টি-শার্ট তৈরি করে। উষ্ণ পোশাক হলো আরেকটি বিশাল পোশাকের বাজার, যার মধ্যে পুরুষ এবং মহিলা উভয়ের জন্য শীতকালীন পোশাক রয়েছে। রুপা কোম্পানি এই চাহিদা পূরণের লক্ষ্যেও কাজ করে যাচ্ছে। এছাড়াও রুপা কোম্পানি খেলাধুলার উপযোগী পোশাক, জিমের পোশাক, সাঁতারের পোশাক এবং প্রিমিয়াম অভ্যন্তরীণ পোশাক সরবরাহ করে থাকে। "রুপা অ্যান্ড কোম্পানি"। পিচবুক। সংগ্রহের তারিখ ১৪ অক্টোবর ২০২২।  "রুপা অ্যান্ড কোম্পানি লিমিটেড - কোম্পানির প্রোফাইল এবং নিউজ - ব্লুমবার্গ মার্কেটস"। ব্লুমবার্গ। সংগ্রহের তারিখ ১৪ অক্টোবর ২০২২।  রাহিল, চোপড়া (৭ অক্টোবর ২০১৫)। "মিডিয়ার নাগালের সাথে সাথে অভ্যন্তরীণ পোশাকের বাজার বিকশিত হয়েছে"। চ্যাম্পিয়ন ইন্ডিয়া। ১৩ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।  গোপালকৃষ্ণ, কে. (সেপ্টেম্বর ২১, ২০১৮)। "রুপা ব্র্যান্ডের ৫০ বছরের সফল যাত্রা"। দ্য টেক্সটাইল ম্যাগাজিন। সংগ্রহের তারিখ ১৩ অক্টোবর ২০২২।  "রুপা অ্যান্ড কোম্পানি ম্যানেজমেন্ট তথ্য - রুপা অ্যান্ড কোম্পানি ম্যানেজমেন্টের বিস্তারিত - ইকোনমিক টাইমস"। দ্যা ইকোনমিক টাইমস। ১৫ অক্টোবর ২০২২। সংগ্রহের তারিখ ১৫ অক্টোবর ২০২২।  "রুপা অ্যান্ড কোম্পানি লিমিটেডের ইতিহাস"। দ্যা ইকোনমিক টাইমস। ১৫ অক্টোবর ২০২২। সংগ্রহের তারিখ ১৫ অক্টোবর ২০২২।  "রুপা অ্যান্ড কোম্পানি এল হেডকোয়ার্টার"। দ্যা ইকোনমিক টাইমস। ১৫ অক্টোবর ২০২২। সংগ্রহের তারিখ ১৫ অক্টোবর ২০২২।  "রুপা অ্যান্ড কোম্পানি সফ্টলাইন ওমেনওয়্যারের ব্র্যান্ড অ্যাম্বাসেডর হিসেবে অভিনেত্রী কিয়ারা আদভানিকে অধিক গুরুত্ব দিচ্ছেন"। প্লাস কোম্পানি আপডেট। রাইট ভিশন মিডিয়া। এপ্রিল ৫, ২০২২।  |সংগ্রহের-তারিখ= এর |ইউআরএল= প্রয়োজন (সাহায্য) "কর্পোরেট ব্র্যান্ড | গ্যালারি"। দ্য ইকোনমিক্স টাইমস। ৭ আগষ্ট ২০১৬। ১২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।  "পাওয়ার ব্রান্ড ২০১১"। পাওয়ার ব্রান্ডস ৩৬০। ফেব্রুয়ারি ২০১১। সংগ্রহের তারিখ ১৫ অক্টোবর ২০২২।  দাপ্তরিক ওয়েবসাইট প্রবেশদ্বার:  কোম্পানি পশ্চিমবঙ্গ ভারত